**Fakultná nemocnica s poliklinikou Nové Zámky** Slovenská 5587/11A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

**Výzva na predloženie cenovej ponuky**

**(**Zákazka s nízkou hodnotou bez povinnosti zverejnenia vo Vestníku verejného obstarávania)

***podľa § 6 na určenie predpokladanej hodnoty zákazky / výber dodávateľa podľa § 117*** *.*

*podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)*

na predmet zákazky: **Inštrumentálny vozík**

1. **Identifikácia verejného obstarávateľa**

Názov: Fakultná nemocnica s poliklinikou Nové Zámky

Sídlo: Slovenská 5587/11 A, 940 34 Nové Zámky

Právna forma: príspevková organizácia

Zastúpená: JUDr., Mgr. Mikuláš Blaško – riaditeľ FNsP Nové Zámky

IČO: 173 361 12

DIČ: 2021068324

IČ DPH: SK2021068324

Bankové spojenie: Štátna pokladnica, Radlinského 32, 810 05 Bratislava

BIC/SWIFT: SPSRSKBA

Číslo účtu príjemcu:7000540295/8180

Číslo IBAN : SK88 8180 0000 0070 0054 0295

Názov účtu príjemcu: BÚ neúročený FNsP NZ

**Kontaktná osoba určená pre styk s uchádzačmi:**

PhDr., Mgr. Ildikó Kisová vedúca sestra COS

tel. 035/691 2450, ildiko.kisova@nspnz.sk

**Oddelenie verejného obstarávania:**

Darina Holubiczová, tel. 035/691 2787, [obstaravanie2@nspnz.sk](mailto:obstaravanie2@nspnz.sk)

1. **Predmet zákazky:**

Inštrumentálny vozík

**Spoločný slovník obstarávania (CPV):**

33100000-1 Zdravotnícke vybavenie

60000000-8 Dopravné služby (bez prepravy odpadu)

1. **Rozdelenie predmetu zákazky na časti**  
   Verejný obstarávateľ  vyžaduje predloženie ponuky na celý predmet zákazky.
2. **Opis predmetu zákazky:**

Predmetom zákazky je inštrumentálny vozík v počte 10 ks, pre pracovisko COS FNsP Nové Zámky, dodanie na miesto určenia, uvedenie do prevádzky a s ním súvisiace služby (vrátane funkčnej skúšky, zaškolenie personálu, dodanie potrebnej dokumentácie).

Bližšie definovanie predmetu zákazky tvorí príloha č. 1 – Technická špecifikácia tejto výzvy.

Dodávateľ sa zaväzuje dodať objednávateľovi predmet kúpy v lehote max. do 8 týždňov od zaslania záväznej objednávky.

1. **Predpokladaná hodnota zákazky:** prieskum trhu slúži **na určenie predpokladanej hodnoty zákazky v EUR bez DPH a na výber poskytovateľa v prípade**, ak predpokladaná hodnota zákazky neprekročí finančný limit do 15 000 EUR bez DPH).
2. **Lehota na predkladanie ponúk: 17.06. 2024 do 10.00 h.**

Ponuka sa predkladá elektronicky v informačnom systéme **EPVO.**

1. **Lehota viazanosti ponúk:** do 31. 08. 2024
2. **Lehota dodania:** do 8 týždňov od zaslania objednávky.
3. **Jazyk ponuky:** Ponuky sa predkladajú v slovenskom jazyku, alebo v jazyku českom.
4. **Kritériá na vyhodnotenie ponúk:**

Jediným kritériom vyhodnotenia cenovej ponuky bude **najnižšia cena v** **eur s DPH** za celý predmet zákazky bez možnosti účtovať ďalšie náklady (cestovné, kopírovanie, administratívne činnosti, CD, papier a iné - uchádzač uvedie cenu v zmysle prílohy č. 1.

Navrhovanú zmluvnú cenu je potrebné rozpísať:

* cena v eur bez DPH
* výška DPH,
* cena v eur vrátane DPH,
* prípadne uviesť, ak nie ste platcom DPH.

Poradie ponúk sa stanoví od najnižšej ceny po najvyššiu cenu. Úspešným uchádzačom sa stane uchádzač s najnižšou cenou v EUR s DPH.

Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

Ak cenovú ponuku predloží uchádzač, **ktorý nie je platcom DPH**, na túto skutočnosť vo svojej cenovej ponuke upozorní a predloží cenovú ponuku, ktorá je konečná, nemenná. Pri vyhodnocovaní uchádzača sa bude vyhodnocovať ponuka celková v EUR. Uchádzač do cenovej ponuky uvedie cenu v EUR bez DPH a Cenu v EUR s DPH rovnakú a samotnú DPH nevyjadruje.

1. **Výsledok verejného obstarávania:**

Výsledkom verejného obstarávania bude zaslanie záväznej objednávky  úspešnému uchádzačovi.

1. **Hlavné podmienky financovania a platobné podmienky:**

* Predmet zákazky sa bude financovať formou bezhotovostného platobného styku na základe faktúry. Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

Splatnosť faktúry je do 60 dní od vystavenia faktúry. Predávajúci je povinný zaslať faktúru kupujúcemu v deň jej vystavenia, inak splatnosť faktúry začína plynúť v deň jej doručenia Kupujúcemu. Každá faktúra musí byť vystavená elektronicky a doručená Objednávateľovi na email: faktury@nspnz.sk. Elektronická faktúra je daňovým dokladom v zmysle § 71 ods. 1 zákona č. 222/2004 Z. z. o dani z pridanej hodnoty a §31 až 33 zákona č. 431/2002 Z. z. o účtovníctve. Fakturovaná suma bude uhradená bankovým prevodom na účet Predávajúceho. Kupujúci neposkytuje zálohové platby.

* Postúpenie pohľadávok poskytovateľa podľa § 524 a nasl. Zákona č.40/1964 Zb. Občiansky zákonník v znení neskorších predpisov(ďalej len ,,Občiansky zákonník“) bez predchádzajúceho písomného súhlasu zriaďovateľa kupujúceho (MZ SR) je zakázané. Právny úkon, ktorým budú postúpené pohľadávky poskytovateľa v rozpore s dohodou kupujúceho a poskytovateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok kupujúceho na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy.

* Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany poskytovateľa je bez predchádzajúceho písomného súhlasu zriaďovateľa kupujúceho (MZ SR) zakázaná. Právny úkon, ktorým poskytovateľ akceptuje ručiteľské vyhlásenie tretej osoby, na základe ktorého sa tretia osoba stane kupujúceho veriteľom v rozpore s dohodou kupujúceho a poskytovateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok kupujúceho na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy

* Poskytovateľ sa zaväzuje, že pohľadávky vzniknuté z tejto objednávky nepoužije ako predmet zálohu. Poskytovateľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči predávajúcemu, a to pod sankciou neplatnosti takéhoto úkonu.
* Predmet zákazky bude financovaný z vlastných prostriedkov verejného obstarávateľa.

1. **Podmienky účasti:**

* **ponuku môže predložiť fyzická osoba, právnická osoba alebo skupina takýchto osôb, ktorá na trhu dodáva tovary a poskytuje služby, ktoré sú predmetom tejto zákazky. Verejný obstarávateľ si skutočnosti overí v príslušných registroch.**
* **uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku,**
* uchádzač nemôže mať uložený zákaz účastivo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
* verejný obstarávateľ si overí doklady vo zverejnených profesijných registroch

**Ponuka:**

V ponuke predložte nasledovné doklady a dokumenty:

1. Uchádzačom podpísaná a opečiatkovaná cenová ponuka (príloha č. 1 Technická špecifikácia) – hárok Technická špecifikácia (scan dokladu) –  **Celková cena v eurách bez DPH, DPH a s DPH**, ktorou sa rozumie celková cena za plnenie predmetu zákazky. V navrhnutej cene požadujeme zahrnúť všetky náklady.
2. **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov:

* nebola predložená žiadna ponuka,
* ani jeden uchádzač nesplnil podmienky Výzvy,
* zmenili sa okolnosti, za ktorých sa vyhlásilo toto verejné obstarávanie,
* ak cena bude vyššia ako 15 000,00 EUR bez DPH bude slúžiť tento prieskum len na určenie PHZ.

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez  **portál EPVO**.

Uchádzač predloží ponuku vrátane všetkých požadovaných dokumentov v lehote na predkladanie ponúk v elektronickej forme prostredníctvom elektronickej platformy, ktorá je dostupná na webovej adrese: <https://www.isepvo.sk>. Predložiť ponuku môže iba registrovaný záujemca pre príslušnú zákazku.

**Manuál k vloženiu cenovej ponuky nájdete na linku:**

<https://www.isepvo.sk/dokumentacia/> v sekcii Príručky, časti Dokumentácia - Záujemca/Uchádzač

Nové Zámky, dňa 01.06.2024

Osoba zodpovedná za verejné obstarávanie:

......................................................... ................................................................

Darina Holubiczová Ing. Vladimír Lipovský

referent OVO vedúci OVO

Schválil:

.................................................................

Ing. Ľubica Bartošová

Námestník riaditeľa pre ekonomický úsek

FNsP Nové Zámky

**Prílohy výzvy:**

Príloha č. 1: Technické požiadavky na predmet zákazky